ಕಾಲೇಜು ಆರಂಭವಾದ ಬಳಿಕ 220 ವಿದ್ಯಾರ್ಥಿಗಳಿಗೆ ಕೊರೋನ ಸೋಂಕು ದೃಢ ಸಾಂದರ್ಭಿಕ ಚಿತ್ರ ಬೆಂಗಳೂರು, ನ. 29: ರಾಜ್ಯದಲ್ಲಿ ಕಾಲೇಜುಗಳು ಆರಂಭವಾಗಿ ಸುಮಾರು 15 ದಿನಗಳೇ ಕಳೆದಿದ್ದು, ಈ ನಡುವೆ ನ.16ರಿಂದ 29ರವರೆಗೆ ಶಿಕ್ಷಕರು, ವಿದ್ಯಾರ್ಥಿಗಳಿಗೆ ನಡೆಸಿದ ಕೊರೋನ ಪರೀಕ್ಷೆಯಲ್ಲಿ 220 ಜನರಿಗೆ ಸೋಂಕು ದೃಢಪಟ್ಟಿದೆ. ಇದರಿಂದ, ಕಾಲೇಜುಗಳಿಗೆ ಬರಲು ವಿದ್ಯಾರ್ಥಿಗಳು ಹೆದರುತ್ತಿದಾರೆ. ಕಾಲೇಜು ಆರಂಭವಾಗಿ ಅರ್ಧ ತಿಂಗಳು ಕಳೆದರೂ ತರಗತಿಗಳು ಮಾತ್ರ ಬಣಗುಟ್ಟುತ್ತಿವೆ. 8 ವಲಯಗಳಲ್ಲೂ ಪರೀಕ್ಷೆ ಮಾಡಲಾಗುತ್ತಿದ್ದು, ರಾಜರಾಜೇಶ್ವರಿನಗರದಲ್ಲೇ ಅತೀ ಹೆಚ್ಚು ಸೋಂಕಿತ ವಿದ್ಯಾರ್ಥಿಗಳು ಪತ್ತೆಯಾಗಿದ್ದಾರೆ. ಬಿಬಿಎಂಪಿ 8 ವಾರ್ಡ್ ಗಳ ವಿವರ: ಆರ್ಆರ್ ನಗರ ವಲಯ51 ಜನರಿಗೆ ಸೋಂಕು, ಪೂರ್ವ ವಲಯ 39, ಪಶ್ಚಿಮ ವಲಯ 35, ಯಲಹಂಕ ವಲಯ 33, ದಕ್ಷಿಣ ವಲಯ 29, ದಾಸರಹಳ್ಳಿ ವಲಯ 20., ಬೊಮ್ಮನಹಳ್ಳಿ ವಲಯ 7, ಮಹದೇವಪುರ ವಲಯ6 ಜನರಿಗೆ ಸೋಂಕು ದೃಢಪಟ್ಟಿದೆ.